Gimnas Simone Biles skitter met terugkeer | Netwerk24
29 Julie 2018 17:30
Simone Biles Saterdag in aksie op die balk in Columbus, Ohio. Foto: AP
Die gimnas Simone Biles het in haar eerste deelname sedert die Olimpiese Spele in Rio de Janeiro geskitter en die Amerikaanse byeenkoms in Columbus, Ohio, gewen.
Sy het Saterdag die hoogste puntetotaal in die spronge, balanseerbalk en die vloeroefeninge behaal.
Biles kon in die ongelyke brug net tiende eindig, maar dit was steeds goed genoeg om in haar geboortestad te wen.
Sy het vier goue medaljes in Rio gewen en haar terugkeer na kompeterende deelname is voorbereiding vir wat sy hoop nóg glorie in 2020 in Tokio sal wees.
Biles (21) was een van meer as 100 gimnaste wat klagte van molestering en teistering teen Larry Nassar, die voormalige dokter van die Amerikaanse span, aanhangig gemaak het. Nassar is gevangenisstraf van 175 jaar opgelê nadat hy skuldig gepleit het op misdadige seksuele gedrag.
Meer oor: Gimnastiek | Vsa | Simone Biles
Olimpiese kampioen sê dok lol met haar
Mediese data van VSA-atlete gepubliseer
Gimnas vreeslik jammer oor rassistiese aanmerking